Riżoluzzjoni tal-Parlament Ewropew Riżoluzzjoni tal-Parlament Ewropew dwar il-kanċer tas-sider fl-Unjoni Ewropea mkabbra



Official Journal 313 E , 20/12/2006 P. 0273 - 0276



P6_TA(2006)0449 Il-kanċer tas-sider fl-Unjoni Ewropea mkabbra Riżoluzzjoni tal-Parlament Ewropew Riżoluzzjoni tal-Parlament Ewropew dwar il-kanċer tas-sider fl-Unjoni Ewropea mkabbra Il-Parlament Ewropew, - wara li kkunsidra l-Artikolu 152 tat-Trattat KE, - wara li kkunsidra l-Artikolu 35 tal-Karta tad-Drittijiet Fundamentali ta' l-Unjoni Ewropea [1], - wara li kkunsidra r-riżoluzzjoni tiegħu tal- 5 ta' Ġunju 2003 dwar il-kanċer tas-sider fl-Unjoni Ewropea [2], - wara li kkunsidra r-riżoluzzjoni tiegħu tat- 13 ta' Frar 2003 dwar il-Komunikazzjoni tal-Kummissjoni dwar miżuri tal-Komunità u ta' l-Istati Membri marbuta ma' implants fis-sider [3], - wara li kkunsidra r-riżoluzzjoni tiegħu ta' l- 4 ta' Ottubru 2001 dwar il-brevettar tal-ġene BRCA1 u BRCA2 (il-ġene tal-kanċer tas-sider) [4], - wara li kkunsidra r-Rakkomandazzjoni tal-Kunsill tat- 2 ta' Diċembru 2003 dwar l-għarfien tal-kanċer fi stadju bikri [5], - wara li kkunsidra r-raba' edizzjoni tal-"Linji Gwida biex tiġi assigurata l-kwalità fl-għarfien u fid-dijanjosi tal-kanċer tas-sider" tal-Kummissjoni ta' April 2006 [6] (Linji Gwida), - wara li kkunsidra l-laqgħa ta' l-"IARC Cancer Control Forum", li kienet tinkludi d-diretturi ta' l-istituti nazzjonali tar-riċerka dwar il-kanċer, li saret bejn is- 17 u d- 19 ta' Lulju 2006 fl-Aġenzija Internazzjonali għar-Riċerka dwar il-Kanċer (IARC) f'Lyon, - wara li kkunsidra l-workshop "Il-ħtieġa għal linji gwida Ewropej dwar il-kura tal-kanċer tas-sider" tas- 17 ta' Ottubru 2006 fil-Parlament Ewropew, - wara li kkunsidra l-Artikolu 108(5) tar-Regoli ta' Proċedura tiegħu, A. billi l-kanċer tas-sider huwa l-aktar tip ta' kanċer komuni fin-nisa u kull sena 275,000 mara jaqbadha kanċer tas-sider fl-Unjoni Ewropea [7], B. billi numru dejjem akbar ta' nisa ta' età żagħżugħa qed jaqbadhom il-kanċer tas-sider, u billi 35 % tannisa affettwati mill-kanċer tas-sider għandhom inqas minn 55 sena; 12 % tal-każijiet tal-kanċer tas-sider jaffettwaw saħansitra nisa taħt il-45 sena [8], C. billi l-kanċer tas-sider huwa l-kawża ewlenija tal-mewt fost in-nisa bejn 35 u 59 sena [9], u kull sena fl- Unjoni Ewropea jmutu 88,000 mara minħabba dan il-kanċer [10], D. billi l-kanċer tas-sider huwa t-tieni l-aktar kanċer komuni, u billi l-irġiel ukoll jaqbadhom dan il-kanċer, u fl-Unjoni Ewropea jmutu madwar 1,000 raġel bil-kanċer tas-sider [11], E. billi nisa żgħażagħ morda bil-kanċer tas-sider huma affettwati, b'mod partikulari, minn problemi bħallintegrazzjoni mill-ġdid fis-suq tax-xogħol u protezzjoni finanzjarja inadegwata, u jridu jiffaċċjaw ukoll problemi speċifiċi dwar l-ippjanar tal-ħajja bħall-infertilità kkawżata mill-kura bl-ormoni jew dijanjożi waqt li huma tqal, F. billi, skond l-Organizzazzjoni Dinjija tas-Saħħa (WHO), ir-rati ta' mortalità fil-każ tal-kanċer tas-sider ivarjaw fost l-UE-25 b'aktar minn 50 %, u r-rata ta' mastektomija anke fil-każ ta' kanċer tas-sider fi stadju bikri tvarja sa 60 % bejn l-Istati Membri [12], G. billi hemm bżonn li l-kawżi tal-kanċer tas-sider jiġu investigati b'mod aktar komprensiv, b'mod partikulari l-irwol ta' sustanzi noċivi li jikkawżaw ħsara u sustanzi li jniġġsu l-ambjent, l-irwol tad-dieta, listil tal-ħajja u fatturi ġenetiċi kif ukoll l-interazzjoni ta' dawn kollha, H. billi, skond il-WHO, l-eżaminar mammografiku jista' jnaqqas l-imwiet mill-kanċer tas-sider b'massimu ta' 35 % fin-nisa bejn 50 u 69 sena, u studji bikrin juru li l-mammografija tista' tgħin ukoll biex tnaqqas il-mortalità fin-nisa bejn l-40 u d-49 sena [13], I. billi, għalkemm il-linji gwida ta' l-UE dwar l-eżaminar mammografiku tal-kanċer tas-sider ġew imfassla għall-ewwel darba fl-1992, dan l-eżaminar bħalissa huwa offrut biss fi 11-il Stat Membru ta' l-Unjoni Ewropea (il-Belġju, ir-Repubblika Ċeka, l-Estonja, il-Finlandja, Franza, l-Ungerija, il-Lussemburgu, l- Olanda, l-Iżvezja, Spanja u r-Renju Unit), J. billi anke fl-Istati Membri msemmija hawn fuq li għandhom sistema ta' eżaminar mammografiku filpajjiż kollu, dan ta' spiss ma jiġix imwettaq skond il-linji gwida ta' l-UE mill-perspettiva tal-popolazzjoni, u ma jissodisfax ħafna kriterji oħra tal-kwalità, u billi dawn il-linji gwida ta' l-UE għadhom bilkemm huma magħrufa fl-Istati Membri l-ġodda, K. billi l-kura għall-kanċer tas-sider fil-pajjiż kollu, b'unitajiet interdixxiplinarji li huma konformi ma' listandards għoljin rakkomandati fil-linji gwida ta' l-UE, hija mogħtija biss fi Stat Membru wieħed (ir- Renju Unit), u hemmhekk lanqas ma tiġi implimentata b'mod sħiħ, L. billi l-kura għall-kanċer tas-sider ta' kwalità garantita twassal għall-iffrankar tal-flus fuq tul ta' żmien medju u twil għas-sistema tal-kura tas-saħħa, billi testijiet u kura mhux neċessarji jiġu evitati, u l-kanċer tas-sider jinstab fi stadju aktar bikri, u għalhekk ikun hemm bżonn inqas operazzjonijiet li jiswew ħafna flus u trattamenti ta' segwitu, M. billi r-raba' edizzjoni tal-Linji Gwida ta' l-UE (2006) tirrakkomanda li kull unità tal-kanċer tas-sider ikollu żewġ infermiera speċjalizzati [14], iżda billi sa issa għad m'hemmx pjan ta' taħriġ għal din il-professjoni li huwa rikonoxxut b'mod ġenerali, N. billi t-taħriġ speċjalizzat ta' l-istaff mediku kollu mitlub fil-linji gwida ta' l-UE huwa meħtieġ biex ikun hemm kwalità fl-għarfien bikri u fil-kura, u billi l-għoti ta' aktar taħriġ jista' jiġi ffinanzjat fl-Istati Membri ta' l-UE mill-Fond Soċjali Ewropew u, fil-pajjiżi ta' adeżjoni, mill-fondi ta' qabel l-adeżjoni, O. billi, fl-Istati Membri l-ġodda, l-Fond Ewropew għall-Iżvilupp Reġjonali (ERDF) jista' jintuża għall-iżvilupp ta' strutturi tal-kura tas-saħħa u, konsegwentement, għall-implimentazzjoni ta' eżaminar mammografiku u unitajiet speċjalizzati fil-kanċer tas-sider, u billi dan huwa wkoll possibbli fil-pajjiżi ta' adeżjoni permezz ta' fondi ta' qabel l-adeżjoni, P. billi l-Istrateġija ta' Liżbona timmira lejn kwota ta' 60 % tan-nisa li jkunu qed jaħdmu sa l-2010 u billi laktar studji reċenti juru li għoxrin fil-mija tal-pazjenti li jkunu sofrew mill-kanċer tas-sider ma jmorrux lura għax-xogħol, għalkemm jiġu ċertifikati li huma b'saħħithom biżżejjed biex jaħdmu [15], u li nisa li jerġgħu lura għax-xogħol spiss jiġu ffaċċjati bi tnaqqis fis-salarju tagħhom [16], 1. Jitlob lill-Kummissjoni biex tippreżenta bla dewmien ir-rapport dwar il-miżuri meħuda mill-Istati Membri bil-għan li jbaxxu r-rata ta' mortalità tal-kanċer tas-sider, kif mitlub fir-riżoluzzjoni tiegħu tal- 5 ta' Ġunju 2003; 2. Jitlob lill-Kummissjoni biex matul l-2007 tippreżenta r-rapport dwar l-implimentazzjoni tal-programmi ta' għarfien bikri tal-kanċer, b'konformità mar-Rakkomandazzjoni tal-Kunsill tat- 2 ta' Diċembru 2003; 3. Itenni għal darb'oħra s-sejħa tiegħu biex l-Istati Membri jintroduċu eżaminar tas-sider mal-pajjiż kollu, billi l-mammografija tiġi offruta lin-nisa kollha bejn il-50 u d-69 sena kull sentejn, skond il-linji gwida ta' l- UE, sabiex l-imwiet mill-kanċer tas-sider jonqsu b'mod sinifikanti; 4. Jistenna li l-Istati Membri jadottaw politiki ta' informazzjoni aħjar dwar l-importanza ta' l-eżaminar tas-sider bil-għan li dan jiġi aċċettat aktar min-nisa u għalhekk tiżdied il-parteċipazzjoni; 5. Jitlob lill-Kummissjoni biex tappoġġja studji tal-kundizzjonijiet li fihom l-eżaminar mammografiku jista' jkun utli wkoll għal nisa ta' età 'il fuq minn 69 sena; 6. Jitlob lill-Istati Membri biex jassiguraw li jkun hemm unitajiet speċjalizzati interdixxiplinarji dwar issaħħa tas-sider mal-pajjiż kollu, b'konformità mal-linji gwida ta' l-UE sa l-2016, billi jeżistu provi li l-kura f'ċentri interdixxiplinarji tas-sider iżżid iċ-ċans li l-pazjenti jibqgħu jgħixu u ttejjeb il-kwalità tal-ħajja, u jitlob lill-Kummissjoni biex tippreżenta rapport dwar il-progress f'dan il-qasam kull sentejn; 7. Jitlob lill-Kummissjoni tippreżenta data aġġornata u ta' min jorbot fuqha dwar il-qagħda tan-nisa bilkanċer tas-sider u biex tindika f'dan il-kuntest il-ħtieġa għal reġistri nazzjonali tal-kanċer fl-Istati Membri kollha; 8. Jinsisti sabiex l-iffinanzjar futur tan-netwerk Ewropew dwar il-kanċer ikun garantit, bil-għan li l-ħidma fuq linji gwida ta' l-UE għall-professjoni ta' infermiera speċjalizzati fil-kura tas-sider u għal protokoll ta' ċertifikazzjoni għall-unitajiet tal-kura tas-sider b'konformità mal-prinċipji u l-proċeduri biex jivverifikaw ilkonformità diġà stabbiliti mill-Kummissjoni jistgħu jitlestew; 9. Jitlob biex jiżdied l-appoġġ għar-riċerka dwar il-prevenzjoni tal-kanċer tas-sider, inkluża riċerka dwar leffetti tal-kimiki li jikkawżaw ħsara u sustanzi li jniġġsu l-ambjent, id-dieta, l-istil tal-ħajja u fatturi ġenetiċi kif ukoll l-interazzjoni ta' dawn kollha, u jitlob sabiex ikomplu jiġu investigati r-rabtiet bejn il-kanċer tassider u fatturi potenzjali ta' riskju bħat-tabakk, l-alkoħol u l-ormoni; 10. Jitlob lill-Kummissjoni biex tiggarantixxi fondi biex ikomplu jiġu żviluppati testijiet ibbażati fuq iddemm (biomarker tests) fi ħdan is-seba' programm ta' qafas għar-riċerka; 11. Jistenna li l-Kummissjoni, fil-kuntest tas-seba' programm ta' qafas għar-riċerka, tippromwovi l-iżvilupp ta' terapiji li jikkawżaw effetti sekondarji minimi, kif ukoll investigazzjonijiet komprensivi tal-kawżi tal-kanċer tas-sider, u tikkontribwixxi għall-promozzjoni ta' riċerka xjentifika indipendenti fil-qasam tal-kanċer tas-sider; 12. Jitlob lill-Kummissjoni biex tkompli r-riċerka, fi ħdan is-seba' programm ta' qafas għar-riċerka, dwar kwistjonijiet tekniċi u fiżiċi u alternattivi għal forom konvenzjonali ta' mammografija, bħal ma hija l-mammografija diġitali; 13. Jitlob lill-Kummissjoni biex tfassal Karta għall-Ħarsien tad-Drittijiet tal-pazjenti li jsofru mill-kanċer tas-sider kif ukoll ta' dawk li huma morda b'mod kroniku fuq il-post tax-xogħol, bil-għan li l-kumpaniji jiġu rikjesti li jagħmluha possibbli għall-pazjenti li jibqgħu jaħdmu waqt il-kura tagħhom u li jiġu integrati millġdid fis-suq tax-xogħol meta l-kura titlesta; 14. Jitlob lill-Istati Membri biex iwaqqfu ċentri ta' informazzjoni u ta' konsulenza dwar il-kanċer tas-sider ereditarju, u jitlob lill-Kummissjoni biex tippreżenta rapport ta' progress dwar dan kull sentejn; 15. Jitlob lill-Istati Membri sabiex jagħtu attenzjoni partikulari lill-problemi li jiffaċċjaw nisa żgħażagħ li jsofru mill-kanċer tas-sider billi jipprovdu informazzjoni immirata għall-ħtiġijiet tagħhom; 16. Jitlob lill-Kummissjoni biex tindika lill-Istati Membri l-ġodda u l-pajjiżi ta' l-adeżjoni li l-EFRD u lfondi ta' qabel l-adeżjoni jistgħu jintużaw biex joħolqu infrastruttura fil-qasam tal-kura tas-saħħa; 17. Jitlob lill-Istati Membri biex jużaw il-possibiltà li jipprovdu aktar taħriġ għall-istaff mediku, b'konformità mal-linji gwida ta' l-UE, permezz tal-Fond Soċjali Ewropew; 18. Jitlob lill-Kummissjoni biex tieħu rwol ewlieni fil-koperazzjoni dinjija fil-ġlieda kontra l-kanċer tassider b'sinerġija ma' partijiet konċernati oħra (WHO, IARC, IAEO, eċċ.) u biex ixxerred il-Linji Gwida anke lil hinn mill-fruntieri Ewropej; 19. Jitlob lill-Kummissjoni sabiex mhux biss tagħmel il-Linji Gwida disponibbli bħala dokument stampat, iżda wkoll li toffrihom b'mod li jistgħu jinqraw u jitniżżlu mill-Internet; 20. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-Parlamenti ta' l-Istati Membri. [1] ĠU C 364, 18.12.2000, p.1. [2] ĠU C 68 E, 18.3.2004, p.611. [3] ĠU C 43 E, 19.2.2004, p.363. [4] ĠU C 87 E, 11.4.2002, p. 265. [5] ĠU L 327, 16.12.2003, p.34. [6] ISBN 92-79-01258-4. [7] P. Boyle et al. (2005): Cancer and Incidence in Europe, 2004. Annals of Oncology 16: 481-488. [8] J. Ferlay et al. (2004): Cancer Incidence, Mortality and Prevalence Worldwide, IARC CancerBase No. 5. version 2.0, IARCPress, Lyon, (GLOBOCAN 2002). [9] EUROSTAT: Il-kawżi tal-mewt skond ir-reġjun (għal kull 100,000 abitant, medja ta' 3 snin, nisa). [10] P. Boyle et al. (2005): Cancer and Incidence in Europe, 2004. Annals of Oncology 16: 481-488. [11] EUROSTAT: Kawżi tal-mortalita — Statistika finali (data annwali: irġiel). [12] J. Jassem et al. (Marzu 2004): "Surgical Approaches to Early Breast Cancer", International Collaborative Cancer Group (ICCG), Imperial College, London. [13] IARC Handbook of Cancer Prevention Vol. 7, Breast Cancer Screening (2002). [14] ISBN 92-79-01258-4, p.349. [15] Laetita Malavolti et al. (Mejju 2006):professionnelle et difficultés économiques des patients atteints d'un cancer deux ans après le diagnostic, Direction de la recherche des études de l'évaluation et des statistiques, Etudes et Résultats, no 487. [16] Umberto V. (1999): Caring about women and cancer, European journal of Cancer. --------------------------------------------------